钦定古今图书集成/明伦汇编/宫闱典/第048卷 > 武成帝李夫人
## 钦定古今图书集成/明伦汇编/宫闱典/第048卷 > 武成帝李夫人

按《北史后妃传》：“弘德夫人李氏，赵郡李叔让女也。初
为魏静帝嫔，武成纳焉，生南阳王仁盛。为太妃。姊为
南安王思妃，坐夫反以烧死。太妃闻之，发狂而薨。文
宣王嫔及中人卢勒又妹，武成并以为嫔。武成崩后，
胡后令二嫔自杀，二嫔悲哭，后主为之恻怆，私遗衣
物，令出外避焉。卢养淮南王，后为太妃，又有马嫔，亦”
得幸，为后所妒，自缢死。彭乐、任祥并有女，因坐父兄
事皆入宫，为文宣所幸。武成以彭为夫人，养齐安王，
任生丹阳王，并为太妃。